OpenLLM-France/wikimedia huggingface dataset:
# La Guéroulde

La Guéroulde és un municipi francès situat al departament de l'Eure i a la regió de Normandia. L'any 2018 tenia 792 habitants.

## Demografia

El 2007 la població de fet era de 732 persones. Hi havia 284 famílies, de les quals 72 eren unipersonals (36 homes vivint sols i 36 dones vivint soles), 88 parelles sense fills, 92 parelles amb fills i 32 famílies monoparentals amb fills.
El 2007 hi havia 356 habitatges, 297 eren l'habitatge principal, 42 segones residències i 17 estaven desocupats.

## Economia

El 2007 la població en edat de treballar era de 480 persones, 362 eren actives i 118 eren inactives. De les 362 persones actives 320 estaven ocupades (175 homes i 145 dones) i 42 estaven aturades (22 homes i 20 dones). De les 118 persones inactives 48 estaven jubilades, 30 estaven estudiant i 40 estaven classificades com a «altres inactius».
Dels 21 establiments que hi havia el 2007, hi havia entre d'altres dues empreses de fabricació d'altres productes industrials, set empreses de construcció, cinc de comerç i reparació d'automòbils, una empresa d'hostatgeria i restauració, tre empreses de serveis i una llibreria
L'any 2000 hi havia 11 explotacions agrícoles. El 2009 hi havia una escola elemental integrada dins d'un grup escolar amb les comunes properes en que es diu una escola dispersa.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
# Associació de Futbol de Montenegro

L'Associació de Futbol de Montenegro (en montenegrí: Fudbalski Savez Crne Gore, Фудбалски савез Црне Горе) és la institució que regeix el futbol a Montenegro. Agrupa tots els clubs de futbol del país i es fa càrrec de l'organització de la Lliga montenegrina de futbol i la Copa. També és titular de la Selecció de futbol de Montenegro absoluta i les de les altres categories. Té la seu a Podgorica.
Va ser fundada el 8 de març de 1931 amb el nom Cetinjski fudbalski podsavez com una subdivisió de l'Associació de Futbol de Iugoslàvia.
* Afiliació a la FIFA: 2006 (Associació de Futbol de Sèrbia i Montenegro)
* Afiliació a la UEFA: 2006 (Associació de Futbol de Sèrbia i Montenegro)

## Referències

* ↑ Montenegro Arxivat 2018-06-17 a Wayback Machine. at FIFA site
* ↑ Montenegro at UEFA site

## Enllaços externs

* Associació de Futbol de Montenegro - Lloc web oficial
# Kjell Scherpen

Kjell Scherpen (nascut el 23 de gener de 2000) és un futbolista professional neerlandès que juga com a porter per l'Sturm Graz, cedit pel Brighton & Hove Albion FC.

## Carrera internacional

Ha jugat amb els Països Baixos sub-19.

## Referències

* ↑ Sports+, DH Les. «Kjell Scherpen, portier d'Ostende, se raconte: "Je ne peux pas juste me reposer sur mes 2,06 m"». DH Les Sports +, 17-03-2022.
* ↑ NDC «Amateurs VV Emmen apetrots op transfer Kjell Scherpen: 'Als jochie stond-ie al goed op de voorvoeten'». Dagblad van het Noorden. NDC, 19-04-2019.
* ↑ «OnsOranje». [Consulta: 26 abril 2019].
# Abdul·lah de l'Aràbia Saudita

Abd-Al·lah ibn Abd-al-Aziz Al Saüd (àrab: عبد الله بن عبد العزيز آل سعود, ʿAbd Allāh ibn ʿAbd al-ʿAzīz Āl Saʿūd; també transcrit Abdullah ibn Abdulaziz), conegut com a Abdul·lah de l'Aràbia Saudita (Riad, 1 d'agost de 1924 - 23 de gener de 2015) fou rei de l'Aràbia Saudita i custodi dels dos Llocs Sants des de l'1 d'agost de 2005 fins a la seva mort el 2015. Anteriorment conegut com a Príncep Abd-Al·lah, va succeir el tron després de la mort de seu germà mitjà, el rei Fahd. Havia ocupat prèviament el paper de regent de facto des de 1995, quan Fahd va quedar impossibilitat per una hemiplegia. Va ser oficialment coronat el 3 d'agost de 2005, encara que va heretar el títol de rei immediatament després de la mort de l'anterior monarca.
Abd-Al·lah tenia també el títol de primer ministre i Comandant de la Guàrdia Nacional Saudita. És un dels 37 fills d'Ibn Saüd, el fundador de l'Aràbia Saudita moderna.
El juny de 2007 va visitar oficialment Espanya i se li va concedir el collar de l'Orde del Toisó d'Or, la màxima condecoració que pot concedir el rei d'Espanya.
El rei Abd-Al·lah va morir el 23 de gener de 2015 a l'edat de 90 anys, després de passar tres setmanes ingressat per pneumònia. El seu successor fou el seu mig germà i fins aleshores príncep Salman.

## Referències

* ↑ «Abdul·lah de l'Aràbia Saudita». Gran Enciclopèdia Catalana. Barcelona: Grup Enciclopèdia Catalana.
* ↑ «Mor el rei Abdul·lah de l'Aràbia Saudita». Nació Digital. [Consulta: 23 gener 2015].
* ↑ REAL Decreto 786/2007, de 15 de junio, por el que se concede el Collar de la Insigne Orden del Toisón de Oro a Su Majestad Abdullah Bin Abdulaziz Al-Saud, Custodio de las Dos Sagradas Mezquitas y Rey de Arabia Saudí (castellà)
* ↑ Mor el rei Abdul·lah de l'Aràbia Saudita

## Enllaços externs

* Biografia per CIDOB Arxivat 2014-03-05 a Wayback Machine.
# Cephalurus cephalus

Cephalurus cephalus és una espècie de peix de la família dels esciliorrínids i de l'ordre dels carcariniformes.

## Morfologia

* Els mascles poden assolir 28 cm de longitud total.

## Hàbitat

És un peix marí que viu entre 155-927 m de fondària.

## Distribució geogràfica

Es troba al sud de la Baixa Califòrnia i el Golf de Califòrnia.

## Referències

* 1 2 3 FishBase (anglès)
* ↑ Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. Any 1984.
* ↑ Balart, E.F., J. González-García i C.J. Villavicencio-Garayzar, 2000. Notes on the biology of Cephalurus cephalus and Parmaturus xaniurus (Chondrichthyes: Scyliorhinidae) from the west coast of Baja California Sur, México. Fish. Bull. 98:219-221.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Bibliografia

* Compagno, L.J.V. i V.H. Niem, 1998. Scyliorhinidae. Catsharks. p. 1279-1292. A: K.E. Carpenter i V.H. Niem (eds.) FAO Identification Guide for Fishery Purposes. The Living Marine Resources of the Western Central Pacific. FAO, Roma, Itàlia.
* Compagno, L.J.V., D. Dando i S. Fowler, 2005. A field guide to the sharks of the world. Harper Collins Publishing Ltd., Londres, Gran Bretanya, 368 p.
* Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Fátima De Diego Aguado

Fátima De Diego Aguado (San Lorenzo de El Escorial, 21 de maig de 1995) és una esquiadora i corredora de muntanya espanyola.
Graduada en Fisioteràpia, des de petita va viure immersa en la pràctica de l'esport, ja sia tennis, pàdel o atletisme. Durant els anys d'universitat es va començar a interessar per la muntanya. Primer s'interessà pel trail running, en què ja s'ha proclamat campiona del món de Quilòmetre Vertical a la categoria de promeses (sub23). Posteriorment, va fer el salt a l'esquí de muntanya.
El setembre del 2016 Fàtima de Diego s'emporta la victòria a la 'Nit Pirineu 2016', la prova més curta i explosiva de l'esdeveniment del Parc Natural del Cadí-Moixeró, l'Ultra Pirineu, una prova de 5 quilòmetres de longitud i gairebé 900 metres positius, amb un recorregut enguany retallat per la forta pluja. El maig del 2017 De Diego es convertí en campiona en categoría promesa en el marc del 'Campeonato de España de Carreras por Montaña Verticales - FEDME', disputat a Arredondo. El febrer del 2019 s'imposà en la segona edició del 'Kilómetro Vertical Cambra d’Ase', amb un temps de 37 minuts. El juny del 2019 Fátima de Diego s'imposà com a vencedora a l'Olla de Núria Vertical, una de les modalitats de l'Olla de Núria, amb un temps de 54:31. Aquell mateix més de juny de 2019 aconsegueix també vencer a la '6a Casamanya Extrem' amb un temps de 1:13:54. El maig de 2021 la corredora madrilenya es convertí en subcampiona d'Espanya de Quilòmetre Vertical. L'octubre d'aquest mateix any 2021 Fátima de Diego es proclama vencedora a 'La Molina Nit Pirineu KV 2021', amb un temps de 46’15”.

## Referències

* ↑ Millaruelo, Jorge «Fátima de Diego: “La montaña me está enseñando a no pensarme tanto las cosas”». Carreras por Montaña, 30-01-2018 [Consulta: 5 setembre 2022].
* ↑ «Jan Margarit y Fátima de Diego se llevan la victoria en la Nit Pirineu 2016». Carreras por Montaña, 23-09-2016 [Consulta: 5 setembre 2022].
* ↑ «Fátima de Diego y Antonio Alcalde campeones en categoría promesa El Campeonato de España de Carreras por Montaña Verticales FEDME». Federació Espanyola d'Esports de Muntanya i Escalada (FEDME), 24-05-2017. Arxivat de l'original el 5 de setembre 2022 [Consulta: 5 setembre 2022].
* ↑ «Fátima De Diego y Titouan Huige se imponen en la segunda edición del KV Cambra d’Ase». El Diario.es, 05-02-2019 [Consulta: 5 setembre 2022].
* ↑ «De Diego i Hernández guanyen l'Olla Vertical». L'Esportiu, 08-06-2019 [Consulta: 5 setembre 2022].
* ↑ «Fatima de Diego i Eduard Hernández els més ràpids de l’Olla Vertical». Federació d'Entitats Excursionistes de Catalunya (FEEC), 08-06-2019 [Consulta: 5 setembre 2022].
* ↑ «Ferran Teixidó i Fátima de Diego s'imposen a la 6a Casamanya Extrem». Nació Digital, 18-06-2019 [Consulta: 5 setembre 2022].
* ↑ «La madrileña, Fatima de Diego, Subcampeona de España de Kilómetro Vertical». Federació Espanyola d'Esports de Muntanya i Escalada (FEDME), 04-05-2021 [Consulta: 5 setembre 2022].
* ↑ Ribas, Miquel «Daniel Osanz y Fátima de Diego ganan La Molina Nit Pirineu KV 2021». Turiski, 01-10-2021 [Consulta: 5 setembre 2022].
# John Murphy (ciclista)

John Murphy (Jacksonville, Florida, 15 de desembre de 1984) és un ciclista estatunidenc, professional des del 2004 i actualment a l'equip Holowesko-Citadel Racing Team.

## Palmarès

* 2005
** Vencedor d'una etapa al Valley of the Sun Stage Race
* 2008
** 1r al Tour de Taiwan
** Vencedor d'una etapa al Fitchburg Longsjo Classic
* 2009
** Campió dels Estats Units en Critèrium
* 2012
** Vencedor d'una etapa al Valley of the Sun Stage Race
* 2014
** Campió dels Estats Units en Critèrium
* 2015
** 1r a la Joe Martin Stage Race i vencedor de 2 etapes
** Vencedor d'una etapa a l'USA Pro Cycling Challenge
* 2016
** Vencedor d'una etapa al Herald Sun Tour
** Vencedor d'una etapa al Tour de Langkawi
* 2017
** 1r a la Delta Road Race
** Vencedor d'una etapa al Tour de Utah
** Vencedor d'una etapa a la Colorado Classic
* 2018
** Vencedor d'una etapa al Circuit de les Ardenes

### Resultats al Giro d'Itàlia

* 2010. Abandona (8a etapa)

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Lakota (Dakota del Nord)

Lakota és una població dels Estats Units a l'estat de Dakota del Nord. Segons el cens del 2000 tenia 781 habitants.

## Demografia

Segons el cens del 2000, Lakota tenia 781 habitants, 345 habitatges, i 212 famílies. La densitat de població era de 295,6 hab./km².
Dels 345 habitatges en un 25,8% hi vivien nens de menys de 18 anys, en un 51,6% hi vivien parelles casades, en un 7,2% dones solteres, i en un 38,3% no eren unitats familiars. En el 36,5% dels habitatges hi vivien persones soles el 24,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,74.
Per edats la població es repartia de la següent manera: un 20,7% tenia menys de 18 anys, un 3,1% entre 18 i 24, un 19,3% entre 25 i 44, un 27% de 45 a 60 i un 29,8% 65 anys o més.
L'edat mediana era de 49 anys. Per cada 100 dones de 18 o més anys hi havia 76,4 homes.
La renda mediana per habitatge era de 26.940 $ i la renda mediana per família de 37.292 $. Els homes tenien una renda mediana de 29.375 $ mentre que les dones 16.250 $. La renda per capita de la població era de 15.819 $. Entorn del 7,7% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lakota». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Lakota». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Atxondo

Atxondo és un municipi de Biscaia, a la comarca de Duranguesat. Es va formar amb les anteiglesias d'Apatamonasterio, Arrazola i Axpe, fusionades el 1962. Limita al nord amb Abadiño i Elorrio; al sud amb Aramaio (Àlaba); a l'est amb Elorrio i a l'oest amb Abadiño.

## Eleccions municipals 2007

Cinc partits van concórrer a les eleccions municipals de 2007; EAJ-PNB, EAE-ANV, PSE-EE, PP i EB-ARALAR. Aquests van ser els resultats:
* Eusko Abertzale Ekintza - Acció Nacionalista Basca : 429 vots (5 escons)
* Eusko Alderdi Jeltzalea - Partit Nacionalista Basc : 331 vots (4 escons)
* Partit Socialista d'Euskadi - Euskadiko Ezkerra: 51 vots (0 escons)
* Ezker Batua - Aralar: 23 vots (0 escons)
* Partit Popular : 20 vots (0 escons)
Això va donar com vencedor a l'actual alcalde de la localitat, David Cobos, per part de EAE-ANV, a l'assolir 5 escons, enfront dels 4 que van assolir els jeltzales d'EAJ-PNB. Tant Socialistes, com EB-ARALAR com Populars van quedar sense representació en l'ajuntament, havent una enorme diferència de vots entre aquests tres partits, i els dos que van quedar primers.

## Toponímia

L'etimologia del topònim Atxondo pot venir d'e Atz, roca, penya i ondo, "al costat de", és a dir, "al costat de la penya".

## Enllaços externs

* Sobre Atxondo
* Turismeo rural a Atxondo Arxivat 2016-03-03 a Wayback Machine.
* Allotjament a Atxondo Arxivat 2007-10-09 a Wayback Machine.
# Jean Pirro

Jean Pirro, també anomenat M. Pirro i Jean M. Pirro, (Wustviller (Gran Est.), 1813 - Saint-Dizier (Alt Marne), 1886), és l'autor de la llengua planificada Universalglot. Va néixer en una família de parla alemanya a Lorena i va ser professor d'alemany i música a Saint-Dizier. El 1868 va presentar la seva llengua planificada en un llibre que es va publicar gairebé simultàniament en alemany ("Universal Sprach") i francès ("Langue Universelle") a París.
És el pare del musicòleg i organista André Pirro.

## Bibliografia

* Otto Jespersen: Du pionires de interlinguistike. Jean Pirro et Charles B. Waite. En: Mondo. 20 (22). 1932: 7 (237), pàgs. 161–169
* Gaston Waringhien: Lingvo kaj vivo.. 2a edició, Rotterdam 1989, pàg. 40, 449
# Kjell Risvik

Kjell Risvik (29 de juny de 1941 - 28 de març de 2021) fou un traductor de literatura a noruec de diverses llengües, incloent el català, l'anglès, el francès, l'alemany, l'hebreu, l'italià, el portuguès i l'espanyol. Va guanyar el Premi Brage Honorary al 2006, juntament amb la seva muller Kari Risvik.
Ha traduït del català al noruec obres tan conegudes com "Pandora al Congo" d'Albert Sánchez-Piñol, i "La Plaça del Diamant" i "Mirall trencat" de Mercè Rodoreda.

## Referències

* ↑ «Kjell Risvik». A: Henriksen, Petter. Store norske leksikon (en noruec). Oslo: Kunnskapsforlaget [Consulta: 30 juny 2010].
* ↑ «Tidligere vinnere av Brageprisen» (en norwegian). Arxivat de l'original el 24 juliol 2011. [Consulta: 30 juny 2010].
# Oldenbüttel

Oldenbüttel, en baix alemany Ollenbüddel, és un municipi al districte de Rendsburg-Eckernförde a Slesvig-Holstein a Alemanya. Conté els nuclis de Bokelhoop i Bokhorst i es troba a la confluència del Canal de Kiel amb el Canal de Gieselau.
Un transbordador gratuït connecta les dues parts del municipi dividit pel canal de Kiel. El canal de Gieselau forma part d'un circuit de turisme fluvial molt aficionat, però amenaçat per l'ocàs de l'única resclosa que l'estat federal no vol restaurar. El primer esment escrit d'Oldenbüttel data del 1582. Significa assentament vell (old = baix alemany per a vell i -büttel = assentament).

## Referències

* ↑ «Ollenbüddel» (en baix alemany, alemany). Hochdeutsch-plattdeutsche Liste von Ortsnamen in Schleswig-Holstein. [Consulta: 2 abril 2018].
* ↑ «Zukunft der Gieselauschleuse in Oldenbüttel ungewiss» (en alemany). Sat 1, 07-08-2017.
* ↑ Haefs, Hanswilhelm. Ortsnamen und Ortsgeschichten in Schleswig-Holstein. Norderstedt: BoD, 2004, p. 182. ISBN 9783833405099.
# Centre d'Interpretació de l'Aigua i del Madriu

El Centre d'Interpretació de l'Aigua i del Madriu és un centre ubicat a l'Avinguda Carlemany, 8 d'Escaldes-Engordany, a Andorra. Es tracta d'un centre que promou la cultura de l'aigua d'una manera lúdica i mitjançant interactius, així com diversos jocs de manipulació i altres experiències. Està ubicat en un edifici de nova planta sobre el riu Valira d'Orient.
El Centre també explica la Vall del Madriu, declarada patrimoni de la humanitat per la UNESCO el 2004, en la categoria de paisatge cultural. El centre té una clara voluntat didàctica i organitza activitats familiars i educatives.

## Enllaços externs

* Web del municipi
# John Murray

«John Murray» té aquests significats:

## Persones

* John Murray (oceanògraf)
* John Murray (baronet de Nova Escòcia)
* John Murray (primer duc d'Atholl)
* John Murray (tercer duc d'Atholl) (1725-1774)
* John Murray (astrònom)
* John Murray (dramaturg)

## Editorial

* John Murray (editorial)
# Pèl·let de plàstic

Un pèl·let de plàstic (en anglès, nurdle) és un tipus de material plàstic de grandària inferior a 5 mm que s'utilitza en la fabricació de productes de plàstic. Aquests pèl·lets són microplàstics que es fabriquen principalment amb polietilè, polipropilè, poliestirè, clorur de polivinil i altres plàstics o resines sintètiques. Són el component bàsic, a través de l'extrusió de plàstic o l'emmotllament per injecció, d'articles per a la vida quotidiana, com a ampolles d'aigua de plàstic, contenidors i bosses.

## Impacte en el medi ambient

Es poden veure a les costes de rius, platges i llacs de tot el món. La primera vegada que es va registrar la seva presència a les platges va ser al voltant de la dècada de 1970, però s'ha registrat el seu ús abans, al voltant de les dècades de 1940 i 1950. Poden arribar als oceans de moltes maneres, inclosos els vessaments accidentals en el transport, i es mouen ràpidament ja que són prou petits com per a ser arrossegats pel vent. També suren en l'aigua. Amb el pas del temps es van degradant i fent-se encara més petits, trigant molt de temps a desintegrar-se completament.

### Ecosistemes

Aquests plàstics poden alterar els ecosistemes ja que alguns ocells i peixos poden confondre'ls amb el seu menjar i acabar morint de fam a causa de les quantitats ingerides. A més, poden absorbir toxines i altres productes químics nocius coneguts com a contaminants orgànics persistents (COP). Aquests poden ser ingerits pels peixos, sent enverinats, o ser capturats per al consum humà.

## Referències

* 1 2 «The Problem». Nurdles. [Consulta: 8 novembre 2021].
* 1 2 3 «What are Nurdles - Why You Need to Worry About Them». Environmental Nonprofit Organization, 21-09-2020. [Consulta: 13 novembre 2021].
* ↑ «What’s a Nurdle?». Carnegie Museum of Natural History, 22-01-2018. [Consulta: 13 novembre 2021].
* ↑ «Nurdle Patrol - Home». nurdlepatrol.org. [Consulta: 8 novembre 2021].
# Eugenie Sage

Eugenie Meryl Sage (nascuda a Auckland) és una política neozelandesa i diputada de la Cambra de Representants de Nova Zelanda des de les eleccions de 2011. És membre del Partit Verd.

## Inicis

Sage va néixer a Auckland, Nova Zelanda. Va graduar-se amb un LLB i un BA de la Universitat d'Auckland, un diploma en periodisme de la Universitat de Canterbury i un grau en política de la Universitat Victòria de Wellington. Treballà pel Servei Forestal de Nova Zelanda, com a secretària parlamentària i periodista. Entre l'octubre de 2007 i l'octubre de 2010 seria consellera pel consell regional de Canterbury.

## Diputada

Parlament de Nova Zelanda :
| Anys | Leg. | Circumscripció | Llista | Partit |
| 2011-actualitat | 50 | Llista | 6 | Verd |
Per a les eleccions generals de 2011 seria candidata pel Partit Verd a la circumscripció electoral de Selwyn. Quedà tercera amb el 10,18% del vot. En trobar-se sisena en la llista electoral del Partit Verd i aquest partit rebre catorze escons, fou elegida com a diputada de llista.

## Vida personal

Sage actualment viu a Diamond Harbour, Canterbury.

## Referències

* 1 2 (anglès) «Party Lists of Successful Registered Parties» (2011). Comissió Electoral. [Consulta: 07/07/2013.]
* 1 2 (anglès) «Eugenie Sage – List member, Green Party». Parlament de Nova Zelanda. [Consulta: 07/07/2013.]
* 1 2 (anglès) «Eugenie Sage Arxivat 2013-08-08 a Wayback Machine.». Partit Verd d'Aotearoa Nova Zelanda. [Consulta: 07/07/2013.]
* ↑ (anglès) «Official Count Results -- Selwyn» (2011). Comissió Electoral. [Consulta: 07/07/2013.]

## Vegeu també

* Partit Verd d'Aotearoa Nova Zelanda

## Enllaços externs

* (anglès) Informació sobre Eugenie Sage a la pàgina web del Partit Verd Arxivat 2013-08-08 a Wayback Machine.